Príloha č. 3: Návrh kúpnej zmluvy

KÚPNA ZMLUVA

uzatvorená 

v zmysle ustanovení § 409 a nasl. zákona č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“)

číslo zmluvy ______

(ďalej len „Zmluva“)
medzi:

1.	Generálna prokuratúra Slovenskej republiky 
Sídlo:	Štúrova 2, 81285 Bratislava	
Bankové spojenie: Štátna pokladnica
IČO:	00166481
            DIČ:      2020830328
Zastúpený:	JUDr. Vladimír Brenčič, generálny riaditeľ, sekcie vnútornej správy Generálnej prokuratúry Slovenskej republiky, na základe splnomocnenia zn. XII Spr 320/12 zo dňa 23.01.2012 
( ako „Kupujúci“ )

a

2.	[•]
Sídlo:
Bankové spojenie:
IČO:
DIČ:
Zastúpený:
Zapísaný: 
( ako „Predávajúci“ ) 

(Kupujúci a Predávajúci spolu ďalej ako „Zmluvné strany“ alebo samostatne ako „Zmluvná strana“)

Preambula

a.	Kupujúci je štátny orgán a najvyšší orgán prokuratúry, ktorý je nadriadený ostatným orgánom prokuratúry. Sídli v Bratislave a na jej čele stojí generálny prokurátor, ktorý priamo alebo prostredníctvom vedúcich prokurátorov, určených prokurátorov a zamestnancov riadi činnosť Generálnej prokuratúry Slovenskej republiky a činnosť ostatných prokuratúr.
b.	Predávajúci bol vybraný Kupujúcim v súlade so zákonom č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov vo verejnom obstarávaní s názvom „Dodávka vybraného hardvérového vybavenia a súvisiacich softvérových licencií v rámci projektu Elektronické služby Generálnej prokuratúry SR“.
c.	Predmet Zmluvy je súčasťou projektu „Elektronické služby Generálnej prokuratúry SR“ spolufinancovaného z Európskeho fondu regionálneho rozvoja, Operačný program Informatizácia spoločnosti, Prioritná os 1: Elektronizácia verejnej správy a rozvoj elektronických služieb, Opatrenie 1.1: Elektronizácia verejnej správy a rozvoj elektronických služieb na centrálnej úrovni.

Článok 1 
Predmet Zmluvy

1.1	Predmetom tejto Zmluvy je záväzok Predávajúceho dodať Kupujúcemu tovar k projektu „Elektronické služby Generálnej prokuratúry SR“, t.j. vybrané hardvérové vybavenie a súvisiace softvérové licencie v rámci projektu Elektronické služby Generálnej prokuratúry SR v rozsahu uvedenom v prílohe č. 1 tejto Zmluvy, ktorá obsahuje Opis predmetu zákazky/zmluvy (ďalej len „Príloha č. 1“) a záväzok Predávajúceho previesť na Kupujúceho vlastnícke právo k tovaru dodanému podľa tejto Zmluvy. 
1.2	Záväzku Predávajúceho podľa bodu 1.1 tohto článku Zmluvy zodpovedá záväzok Kupujúceho zaplatiť Predávajúcemu dohodnutú cenu. 

Článok 2 
Plnenie Zmluvy

2.1	Predávajúci sa zaväzuje dodať tovar podľa bodu 1.1 tejto Zmluvy na základe osobitných objednávok Kupujúceho za cenu určenú v závislosti od množstva objednaného tovaru stanovenú v objednávkach a v súlade s článkom bodom 3.1 tejto Zmluvy. Objednávky budú obsahovať najmä určenie tovaru, ktorý má Predávajúci dodať, miesto jeho dodania, celkovú výšku ceny dodávaného tovaru. Predávajúci písomne potvrdí Kupujúcemu akceptáciu objednávky. Predávajúcemu vzniká povinnosť dodať objednaný tovar momentom doručenia objednávky. Predávajúci sa zaväzuje dodať tovar podľa bodu 1.1 tejto Zmluvy na základe osobitných objednávok za cenu stanovenú v objednávkach a v súlade s článkom 3 tejto Zmluvy. Predávajúci písomne alebo e-mailom potvrdí Kupujúcemu akceptáciu objednávky do 3 pracovných dní od doručenia objednávky.
2.2	Predávajúci sa zaväzuje dodať tovar, ktorý zodpovedá minimálne technickej špecifikácií podľa prílohy č. 1 tejto Zmluvy. V prípade ak je na trhu Slovenskej republiky v čase doručenia objednávky k dispozícii tovar, ktorý zodpovedá všetkým požiadavkám Kupujúceho stanoveným v prílohe č. 1 tejto Zmluvy, avšak tento tovar je technicky, vývojovo, dizajnovo alebo inými parametrami lepší od tovaru uvedeného v ponuke Predávajúceho, Predávajúci sa zaväzuje dodať takýto nový tovar Kupujúcemu za rovnakých podmienok ako boli uvedené v ponuke Predávajúceho pre pôvodne dohodnutý Predmet Zmluvy. 
2.3	Predávajúci sa pri dodaní tovaru zaväzuje postupovať s náležitou odbornou starostlivosťou, hospodárne a v súlade so záujmami Kupujúceho. V súvislosti s dodaním tovaru Kupujúci poskytne Predávajúcemu úplné a správne informácie potrebné za účelom dodania tovaru. 
2.4	Zmluvné strany sa dohodli, že celý predmet tejto Zmluvy bude Predávajúcim dodaný na miesto plnenia v termíne do 24 mesiacov od nadobudnutia účinnosti tejto Zmluvy.
2.5	Miesto dodania tovaru určí Kupujúci v konkrétnej objednávke v rámci územia Slovenskej republiky.
2.6	Lehotu dodania tovaru určí Kupujúci v konkrétnej objednávke. Minimálna lehota dodania sú 3 dni odo dňa akceptácie objednávky podľa bodu 2.1 tohto článku Zmluvy. Maximálna lehota dodania je 30 dní odo dňa akceptácie objednávky podľa bodu 2.1 tohto článku Zmluvy.  
2.7	Kupujúci nadobúda vlastníctvo k tovaru dodanému podľa tejto Zmluvy jeho prevzatím v mieste dodania.
2.8	Predávajúci zabezpečí také balenie tovaru, ktoré je nevyhnutné na to, aby sa zabránilo jeho zničeniu alebo poškodeniu počas prepravy do miesta plnenia. Obal má byť dostačujúci na to, aby v neobmedzenej miere zniesol hrubé zaobchádzanie, vystavenie extrémnym teplotám, soli a zrážkam počas prepravy a otvoreného skladovania. Ak je to vhodné, veľkosť a hmotnosť obalu zohľadňuje vzdialenosť do miesta plnenia.
2.9	Tovar sa považuje za dodaný v momente, keď Kupujúci podpíše preberací protokol. Kupujúci je povinný prevziať tovar bezodkladne po jeho dodaní iba v prípade, ak Predávajúci dodá tovar v množstve a za podmienok v zmysle konkrétnej objednávky v súlade s touto Zmluvou. Kupujúci nie je povinný prevziať od Predávajúceho čiastočné, neúplné plnenie, resp. plnenie, ktoré nezodpovedá konkrétnej objednávke alebo ktoré bolo dodané v rozpore s touto Zmluvou.
2.10	Kupujúci nie je povinný prevziať tovar v prípade, ak sa na náklady Kupujúceho neuskutoční kontrola tovaru. Túto kontrolu možno vykonať pred dodaním tovaru u Predávajúceho a/alebo na mieste dodania tovaru na mieste dodania podľa bodu 2.5 tohto článku Zmluvy.
2.11	Kupujúci predbežne overí úplnosť dodávky tovaru a existenciu zjavných vád tovaru, ktoré sú zjavné pri dodávke. V prípade, že Kupujúci zistí akékoľvek vady tovaru, je oprávnený od Predávajúceho požadovať ich odstránenie alebo dodanie tovaru bez vád.
2.12	Predávajúci je povinný bezodkladne odstrániť označené vady tovaru alebo dodať tovar bez vád. Ak Predávajúci nesplní povinnosť odstrániť vady alebo dodať tovar bez vád, je Kupujúci oprávnený zabezpečiť odstránenie vád plnenia prostredníctvom tretích osôb na náklady Predávajúceho. Kupujúci  je oprávnený započítať si svoju pohľadávku voči Predávajúcemu vyplývajúcu z odstránenia vád tretími osobami voči akejkoľvek pohľadávke Predávajúceho z tejto Zmluvy. 
2.13	Kupujúci je oprávnený tovar, ktorý nemá požadovanú kvalitu podľa tejto Zmluvy, odmietnuť prijať. Kupujúci je oprávnený odmietnutý tovar označiť osobitnou značkou, avšak takým spôsobom, aby osobitná značka tovar Predávajúceho nezmenila alebo neovplyvnila jeho trhovú hodnotu. Predávajúci je povinný bezodkladne vziať späť odmietnutý tovar a odviezť ho v lehote stanovenej Kupujúcim z miesta dodania; ak si Predávajúci nesplní túto svoju povinnosť, je Kupujúci oprávnený zabezpečiť prepravu a skladovanie odmietnutého tovaru na náklady Predávajúceho. Má sa za to, že odmietnutím tovaru boli odmietnuté aj všetky súvisiace plnenia, ako napr. montáž a Kupujúci nie je povinný uhradiť odplatu za tieto súvisiace plnenia.
2.14	Predávajúci zodpovedá za skladovanie, ochranu a bezpečné uloženie tovaru a znáša nebezpečenstvo škody na tovare až po jeho odovzdanie a prevzatie Kupujúcim v mieste dodania.
2.15	Na dodanie plnenia podľa tohto článku Zmluvy sa primerane uplatní doložka INCOTERMS 2010 DDP do miesta plnenia podľa bodu 2.5 tohto článku Zmluvy.

Článok 3 
Cena 

3.1	Cena za plnenie podľa tejto Zmluvy je stanovená dohodou Zmluvných strán a je v súlade so zákonom č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších právnych predpisov. Jednotkové ceny a štruktúrovaný rozpočet ceny za tovar dodaný podľa tejto Zmluvy je súčasťou prílohy č. 2 tejto Zmluvy a je pre Zmluvné strany záväzný.
3.2	Maximálna výška ceny je: [•] eur bez DPH (slovom [•] eur bez DPH); teda [•] eur vrátane DPH (slovom [•] eur vrátane DPH). 
3.3	Do ceny za tovar dodaný podľa tejto Zmluvy sú zahrnuté všetky náklady, ktoré Predávajúcemu vzniknú pri plnení tejto Zmluvy alebo v súvislosti s jej plnením.
3.4	Kupujúci sa zaväzuje zaplatiť Predávajúcemu cenu za dodaný tovar stanovenú v objednávke na základe faktúry vystavenej a doručenej zo strany Predávajúceho v lehote splatnosti podľa bodu 3.5 tohto článku Zmluvy.
3.5	Faktúra je splatná do 60 dní od jej doručenia Kupujúcemu. Predávajúci si je vedomý, že projekt je financovaný z prostriedkov EÚ, zo štátneho rozpočtu a z rozpočtových prostriedkov Kupujúceho. Predávajúci berie na vedomie, že uvedené financovanie platieb z prostriedkov EÚ a štátneho rozpočtu je časovo a administratívne náročné. Predávajúci berie na vedomie aj časovú a administratívnu zložitosť interného procesu fakturácie platieb z rozpočtových prostriedkov Kupujúceho. Predávajúci zároveň súhlasí a vyhlasuje, že lehota splatnosti nie je v hrubom nepomere k právam a povinnostiam vyplývajúcim z tejto Zmluvy. Lehota splatnosti začína plynúť dňom nasledujúcim po dni, kedy bola faktúra preukázateľne doručená Kupujúcemu. Za deň doručenia sa považuje deň vyznačený na pečiatke podateľne Kupujúceho, alebo deň doručenia faktúry poštou na adresu Kupujúceho. Cena bude uhradená na účet Predávajúceho uvedený v záhlaví tejto Zmluvy.
3.6	Faktúra musí obsahovať náležitosti podľa zákona č. 222/2004 Z. z. o daní z pridanej hodnoty v znení neskorších predpisov. 
3.7	V prípade, že faktúra (daňový doklad) bude obsahovať nesprávne alebo neúplné údaje, Kupujúci je oprávnený vrátiť ju na opravu a prepracovanie. Predávajúci je povinný faktúru (daňový doklad) podľa charakteru nedostatku opraviť, alebo vystaviť novú. Po dobu opravy, t.j. prepracovania a doplnenia nesprávnej alebo neúplnej faktúry nie je Kupujúci v omeškaní s jej úhradou. Lehota splatnosti opravenej, resp. doplnenej faktúry začne plynúť odo dňa jej doručenia Kupujúcemu.
3.8	Predávajúci sa zaväzuje, že bude rešpektovať podmienky poskytovania finančných prostriedkov Kupujúcemu (prijímateľovi nenávratného finančného príspevku) systémom dohodnutým v zmysle Zmluvy o poskytnutí nenávratného finančného príspevku.
3.9	Dohodnutú cenu Zmluvy nie je možné zvýšiť.

Článok 4
Záruka a zodpovednosť za škodu

4.1	Predávajúci zodpovedá Kupujúcemu za škodu, ktorú mu spôsobil v súvislosti s dodaním tovaru podľa tejto Zmluvy. Predávajúci sa zbaví zodpovednosti, ak preukáže, že škode nemohol zabrániť ani pri vynaložení všetkého úsilia, ktoré možno od neho primerane požadovať. 
4.2	Záručná doba za tovar dodaný Predávajúcim podľa tejto Zmluvy je 24 mesiacov, ak nie je v Prílohe č. 2 uvedená odlišná dĺžka záručnej doby. Záručná doba začne plynúť dňom prevzatia tovaru podľa Zmluvy Kupujúcim. Predávajúci v rámci záruky bezplatne a bezodkladne odstráni všetky vady plnenia v primeranom rozsahu a kvalite.
4.3	Ak sa v priebehu záručnej doby prejaví chyba materiálu alebo výrobná vada, je Predávajúci povinný poškodené diely opraviť alebo vymeniť, a to bezodplatne,  do 3 dní odo dňa nahlásenia poruchy a podania písomnej reklamácie vady Kupujúcim. Spôsob vybavenia reklamácie je oprávnený určiť Kupujúci v rámci písomnej reklamácie.
4.4	Postup pri reklamácii predmetu zmluvy sa ďalej riadi záručnými podmienkami a príslušnými ustanoveniami Obchodného zákonníka a ďalších všeobecne záväzných právnych predpisov.
4.5	Servisný zásah vykoná Predávajúci v záručnej dobe do 3 dní. Servisná činnosť sa v záručnej dobe neúčtuje. V prípade, ak porucha zariadenia nebude odstránená do 7 dní, Predávajúci môže poskytnúť náhradné zariadenie s parametrami zodpovedajúcimi minimálne úrovni parametrov konkrétneho zariadenia podľa prílohy č. 1 tejto Zmluvy.

Článok 5
Sankcie

5.1	V prípade omeškania Predávajúceho s dodaním tovaru podľa tejto Zmluvy je Kupujúci oprávnený od Predávajúceho požadovať zaplatenie zmluvnej pokuty vo výške 0,05 % z ceny konkrétnej objednávky za každý aj začatý deň omeškania.
5.2	V prípade omeškania Kupujúceho so zaplatením faktúry je Predávajúci oprávnený uplatniť si z dlžnej sumy prostredníctvom samostatnej faktúry úrok z omeškania podľa § 369 Obchodného zákonníka z ceny konkrétnej objednávky za každý aj začatý deň omeškania.

Článok 6
Ukončenie zmluvného vzťahu

6.1	Zmluva sa uzatvára na dobu určitú do uplynutia 24 mesiacov  nadobudnutia účinnosti  tejto Zmluvy alebo splnením Predmetu Zmluvy podľa článku 1 tejto Zmluvy. 
6.2	Zmluvné strany majú právo ukončiť platnosť Zmluvy dohodou.
6.3	Zmluvné strany majú právo odstúpiť od Zmluvy z dôvodov upravených v Obchodnom zákonníku. 
6.4	Kupujúci má právo odstúpiť od Zmluvy aj v prípade ak:
a.	bol na majetok Predávajúceho vyhlásený konkurz alebo bol zamietnutý návrh na vyhlásenie konkurzu pre nedostatok majetku,
b.	 sa ukončí alebo zanikne Zmluva o poskytnutí NFP, uzavretej medzi Kupujúcim a poskytovateľom NFP dňa (...), a to bez ohľadu na právny titul skončenia alebo zániku Zmluvy o poskytnutí NFP. 
6.5	Právne účinky odstúpenia od Zmluvy nastávajú dňom doručenia písomného oznámenia odstupujúcej strany o odstúpení od Zmluvy spolu s uvedením dôvodov odstúpenia druhej Zmluvnej strane.
6.6	V prípade zániku Zmluvy Kupujúci určí, že:
a.	čiastkové plnenie na základe konkrétnej objednávky bude dodané; v tomto prípade je Predávajúci povinný dodať tovar, ktorý si Kupujúci objednal do času doručenia odstúpenia a Kupujúci je povinný za tento tovar v súlade s touto Zmluvou zaplatiť,
b.	čiastkové plnenie na základe konkrétnej objednávky nebude dodané, Kupujúci v tomto prípade uhradí Predávajúcemu všetky preukázateľne vzniknuté náklady súvisiace so začatým plnením a jeho predčasným ukončením do 30 dní od zániku Zmluvy.

Článok 7 
Ďalšie dojednania

7.1	V prípade, že sa vyskytnú udalosti, ktoré jednej alebo obom Zmluvným stranám čiastočne alebo úplne neumožnia plnenie ich povinností podľa tejto Zmluvy, sú povinní sa o tom bez zbytočného omeškania informovať a spoločne podniknúť kroky k ich prekonaniu. Nesplnenie tejto povinnosti zakladá nárok na náhradu škody pre tú stranu, ktorá sa porušenia Zmluvy v tomto bode nedopustila.
7.2	Predávajúci berie na vedomie, že celkové predpokladané množstvo Predmetu Zmluvy za obdobie trvania zmluvy bude závislé od objemu pridelených finančných prostriedkov a od písomne predložených záväzných objednávok.
7.3	Predávajúci sa zaväzuje pri plnení Zmluvy dodržiavať platné a účinné všeobecne záväzné právne predpisy Slovenskej republiky, ako aj právne akty EÚ v oblasti štrukturálnych fondov EÚ a primerane v rozsahu vzťahujúcom sa na Predávajúceho, aj rešpektovať ostatné pravidlá vydané na ich základe (napr. Systém finančného riadenia Štrukturálnych fondov a Kohézneho fondu na programové obdobie 2007-2013, Systém riadenia Štrukturálnych fondov a Kohézneho fondu na programové obdobie 2007-2013 a pod). Predávajúci berie na vedomie a súhlasí s oprávnením Kupujúceho a oprávnených orgánov v zmysle právnych predpisov Slovenskej republiky a Európskej únie vykonávať kontrolu u Predávajúceho, umožniť vstup do kontrolovaných objektov oprávnenej osobe Kupujúceho a ostatným orgánom kontroly a auditu zo strany poskytovateľa finančných prostriedkov EÚ (RO, SO/RO), poskytnúť vyžiadanú dokumentáciu od Predávajúceho, zabezpečiť prítomnosť oprávnených osôb zo strany Predávajúceho, prijatie nápravných opatrení a definovanie termínov na odstránenie zistených nedostatkov.
7.4	Predávajúci je oprávnený zabezpečiť dodanie Predmetu Zmluvy aj prostredníctvom subdodávateľov, a to za predpokladu, že daný subdodávateľ spĺňa podmienky podľa § 26 ods. 1 zákona o verejnom obstarávaní. Ak má daný subdodávateľ plniť Predmet Zmluvy namiesto Predávajúceho, Predávajúci na vyzvanie Kupujúceho do 10 kalendárnych dní preukáže Kupujúcemu dokladmi v súlade so zákonom o verejnom obstarávaní. Predávajúci môže zmeniť subdodávateľa po predchádzajúcom písomnom súhlase Kupujúceho a za predpokladu, že daný subdodávateľ spĺňa podmienky podľa § 26 ods. 1 zákona o verejnom obstarávaní.

Článok 8 
Jazyk Zmluvy a komunikácia

8.1	Jazyk Zmluvy a celej písomnej komunikácie medzi Predávajúcim a Kupujúcim je slovenský jazyk.
8.2	Kontaktné adresy pre písomnú komunikáciu:

Za Kupujúceho: 					Za Predávajúceho:
Generálna prokuratúra Slovenskej republiky 
Sídlo:	Štúrova 2, 812 85 Bratislava	
Kontaktná osoba:
Tel:
Fax:
E-mail:
Článok 9
Záverečné ustanovenia

9.1	Neoddeliteľnou súčasťou tejto Zmluvy sú jej prílohy: Príloha č. 1 – Opis predmetu zákazky a Príloha č. 2 – Ocenený štruktúrovaný rozpočet ceny Zmluvy.
9.2	Zmluva je uzavretá a vykladá sa v súlade s právnym poriadkom Slovenskej republiky.
9.3	Zmluvné strany sa zaväzujú, že vyvinú maximálnu snahu o riešenie všetkých sporov vyplývajúcich alebo súvisiacich so Zmluvou zmierlivou cestou, a to do 30 dní od doručenia písomného upozornenia jednej Zmluvnej strany druhej Zmluvnej strane. Pokiaľ zmierlivé riešenie sporu nebude možné, spor rozhodnú príslušné súdy Slovenskej republiky. 
9.4	Zmluvné strany sa zaväzujú vzájomne sa informovať o akýchkoľvek skutočnostiach, ktoré môžu mať vplyv na plnenie Zmluvy.
9.5	Akékoľvek zmeny a/alebo dodatky k Zmluve musia byť v písomnej forme a podpísané Zmluvnými stranami. 
9.6	Zmluva, vrátane všetkých dokumentov, ktoré sa v nej spomínajú, predstavuje kompletnú dohodu medzi Zmluvnými stranami v súvislosti s Predmetom Zmluvy a nahrádza a ruší všetky prípadné predchádzajúce dohody, záväzky, vyhlásenia, záruky a dohody medzi Zmluvnými stranami, či už písomné alebo ústne, v súvislosti s Predmetom Zmluvy. Neexistujú žiadne ďalšie Zmluvy alebo dohody, či už písomné alebo ústne, ktoré by sa týkali Predmetu Zmluvy.
9.7	Ak sa niektoré z ustanovení Zmluvy stane nevynútiteľným alebo neplatným podľa platných právnych predpisov, bude toto ustanovenie neúčinné len do tej miery, do akej je nevynútiteľné či neplatné. Ďalšie ustanovenia Zmluvy ostávajú naďalej záväzné a v plnej platnosti a účinnosti. Pokiaľ nastane takáto situácia, Zmluvné strany nahradia toto nevynútiteľné či neplatné ustanovenie iným ustanovením, ktoré sa mu svojím obsahom a účelom bude čo najviac približovať.
9.8	Zmluva je vyhotovená v štyroch rovnopisoch v slovenskom jazyku, z ktorých každý je považovaný za originál. Kupujúci dostane 3 rovnopisy a Predávajúci 1 rovnopis.
9.9	Žiadna zo Zmluvných strán nie je oprávnená postúpiť Zmluvu ako celok alebo akúkoľvek jej časť bez predchádzajúceho písomného súhlasu druhej Zmluvnej strany.
9.10	Žiadna zo Zmluvných strán nebude usudzovať, že sa druhá Zmluvná strana vzdala niektorej zo zmluvných podmienok, pokiaľ takéto vzdanie sa nebude v písomnej podobe a podpísané vzdávajúcou sa Zmluvnou stranou.
9.11	Zmluvné strany nie sú oprávnené na prevod svojich práv a povinností, ktoré zo Zmluvy vyplývajú, na tretiu osobu bez predchádzajúceho písomného súhlasu druhej Zmluvnej strany.
9.12	Táto Zmluva nadobúda platnosť dňom podpisu Zmluvnými stranami.
9.13	Táto Zmluva nadobúda účinnosť dňom nasledujúcim po jej zverejnení v CRZ a v súlade s § 47a zákona č. 40/1964 Zb. Občianskeho zákonníka v znení neskorších predpisov a so zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (zákon o slobode informácií).
9.14	Zmluvné strany vyhlasujú, že si Zmluvu prečítali, porozumeli jej obsahu a potvrdzujú, že Zmluva vyjadruje ich slobodnú a vážnu vôľu. Zmluvné strany zároveň vyhlasujú, že Zmluvu neuzavierajú v tiesni, za nápadne nevýhodných podmienok, ani v omyle a že ich zmluvná voľnosť nebola žiadnym spôsobom obmedzená.

Za Kupujúceho

Podpis	Za Predávajúceho

Podpis	
		
JUDr. Vladimír Brenčič
generálny riaditeľ sekcie vnútornej správy		
Dátum	Dátum	
V Bratislave	V